proxectonos/corpus_dominio_legal_administrativo_tmp huggingface dataset:
19/05/2020 | Administración LocalMunicipal
Ponteceso
Intervención - Tesouraría
Aprobación incial do padrón da taxa de recollida de residuos sólidos urbanos 2020

Por Resolución da alcaldía nº 287/2020 do 12 de maio acordouse: PRIMEIRO.- Declarar que a tramitación do padrón fiscal da taxa de recollida de residuos sólidos urbanos para o exercicio 2020 é indispensable para a protección do interese xeral e para o bo funcionamento dos servizos públicos. SEGUNDO.- Aprobar inicialmente o padrón fiscal da taxa pola prestación do servizo de recollida de residuos sólidos urbanos correspondente ao exercicio 2020 e que consta de 3.534 recibos por un importe total de 266.739,08 euros. TERCEIRO.– Expoñer ao público todos os datos incorporados ao padrón que se aproba mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de 15 días contado a partir do día seguinte á publicación do edicto correspondente no Boletín Oficial da Provincia, servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, Xeral Tributaria. CUARTO.- A recadación da taxa pola prestación do servizo de recollida de residuos sólidos urbanos correspondente ao exercicio 2020 será realizada pola Deputación Provincial da Coruña, por delegación da Corporación Municipal deste Concello, ao abeiro do disposto no art.7 do Real decreto lexislativo 2/2004, do 5 de marzo, nos períodos habituais e previa publicación no BOP, nas datas e lugares establecidos polo servizo competente do organismo provincial. Contra as liquidacións que son obxecto de notificación colectiva se poderá interpoñer, perante a alcaldía deste concello, o recurso de reposición regulado no artigo 14.2 do RDL 2/2004, de 5 de marzo polo que se aproba o texto refundido da lei de facendas locais. O prazo de interposición é de un mes contado desde o día seguinte ao do remate do período de información pública ao que fai referencia o parágrafo anterior. O recurso de reposición será resolto no prazo de un mes a contar dende o día seguinte ao da súa presentación, e se entenderá desestimado cando non recaia resolución en prazo. Contra a resolución do recurso de reposición poderase interpor, perante o xulgado do contencioso-administrativo competente, recurso contencioso-administrativo no prazo de dous meses. A recadación da taxa pola prestación do servizo de recollida de residuos sólidos urbanos correspondente ao exercicio 2020 será realizada pola Deputación Provincial da Coruña, por delegación da Corporación Municipal deste Concello, ao abeiro do disposto no art.7 do Real decreto lexislativo 2/2004, do 5 de marzo, nos períodos habituais e previa publicación no BOP, nas datas e lugares establecidos polo servizo competente do organismo provincial. Ponteceso 12 de maio de 2020 O alcalde Xosé Lois García Carballido
19/05/2020 | Administración LocalMunicipal
Cedeira
Aprobación definitiva do Plan Económico Financeiro

Anuncio de aprobación definitiva do Plan Económico Financeiro 2019-2020 Polo Pleno do Concello, en sesión celebrada o día 30 de decembro de 2019, aprobouse o Plan Económico Financeiro 2019-2020. De conformidade coa Lei Orgánica 2/2012, do 27 de abril, de Estabilidade Orzamentaria e Sustentabilidade Financeira, publicouse o anuncio de exposición pública no BOP número 13, do 21 de xaneiro de 2020. Transcorrido o prazo, dado ao efecto, sen que se presentaran alegacións ou reclamacións, o acordo provisional elevase a definitivo sen necesidade de novo acordo plenario. Cedeira, 12 de maio de 2020. Asinado O alcalde Pablo Diego Moreda Gil
19/05/2020 | Administración LocalMunicipal
Sada
Servizos Económicos
Aprobación inicial da modificación de créditos número 06/2020

O Pleno do Concello de Sada, en sesión celebrada o día 15 de maio de 2020, acordou aprobar inicialmente a modificación orzamentaria número 06/2020, correspondente ao expediente de transferencia de crédito 03/2020. En cumprimento do disposto nos artigos 169.1 e 179.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais (TRLRFL), exponse ao público o citado expediente na sede electrónica municipal polo prazo de quince días hábiles, a contar dende o día seguinte ao da publicación do presente anuncio no Boletín Oficial da Provincia, co fin de que durante o dito prazo os interesados poidan examinalo e presentar as reclamacións ante o Pleno que estimen oportunas nos termos establecidos no artigo 170 do mencionado TRLRFL. Se transcorrido o dito prazo non se formulasen reclamacións o expediente considerarase aprobado definitivamente sen necesidade de adoptar un novo acordo; en caso contrario o Pleno disporá dun prazo dun mes para resolvelas. De conformidade co previsto na disposición adicional terceira do Real decreto 463/2020, do 14 de marzo, polo que se declara o estado de alarma, acordouse a continuación do presente procedemento administrativo. Sada, a 15 de maio de 2020. O Alcalde Oscar Benito Fernández Portela
19/05/2020 | Administración LocalMunicipal
Cabana de Bergantiños
Padrón fical do servizo de axuda no fogar do mes de abril

EDICTO DE APROBACION DO PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR En data 13 de maio de 2020 o alcalde ditou a seguinte resolución: Vista a Ordenanza fiscal reguladora da taxa polo servizo de axuda no fogar que foi publicado no BOP n.º 135, do 17 de agosto de 2014. Visto o informe da traballadora social do concello, dona Gloria Eugenia Tahoces Ceto, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de abril de 2020. Elaborados os padróns mensuais que conteñen as liquidacións da taxa pola prestación do servizo do SAF no mes de abril de 2020, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.–Aprobar o padrón mensual da taxa pola prestación do servizo de axuda no fogar correspondentes ao mes de abril de 2020. O padrón correspondente ao mes de abril consta de 28 contribuíntes (3 de libre concurrencia e 25 de dependencia) e un importe total de 846,78 € (821,94 € usuarios de dependencia e 24,84 € usuarios de libre concurrencia). SEGUNDO.–Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.–O prazo de cobro en período voluntario será de 2 meses dende a publicacion do edicto de aprobación, transcorrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Cabana de Bergantiños, a 13 de maio de 2020. O alcalde Asdo.: José Muíño Domínguez
19/05/2020 | Administración LocalMunicipal
Ribeira
Padrón e lista cobratoria da taxa polo servizo de mercados municipais relativo ao 2.º trimestre do ano 2020

EDICTO Por Decreto da Alcaldía de data 12-05-2020 aprobáronse as liquidacións correspondentes a: – Padrón e lista cobratoria da taxa polo servizo de mercados municipais relativo ao 2º trimestre do ano 2020. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aproba o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. Durante a vixencia do estado de alarma, o recurso de reposición iniciase o día 31 de maio ou á data do remate do estado de alarma se fose posterior. – Contencioso-administrativo, perante o xulgado do contencioso-administrativo, no prazo de dous meses se a resolu­ción do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 15 de maio de 2020 ao 31 de xullo de 2020, ámbolos dous inclusive. Lugar de ingreso: en calquera das entidades bancarias colaboradoras do Concello, a través de domiciliación bancaria, ou ben empregando os instrumentos de ingreso (recibos), que se farán chegar aos contribuíntes. No caso dos recibos non domiciliados, o pagamento deberá ser efectuado en día hábil, no horario de caixa establecido polas entidades colaboradoras referidas para o pagamento dos recibos non domiciliados. No caso dos recibos domiciliados, os recibos serán cargados dentro dos cinco primeiros días do período voluntario de cobranza. Os contribuíntes que non tivesen recibido ou tiveran extraviado o instrumento de ingreso deberán solicitar un duplicado nas dependencias do Concello, e efectuar o pagamento nas entidades bancarias. A non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 13 maio de 2020. O alcalde Manuel Ruiz Rivas
19/05/2020 | Administración LocalMunicipal
Sada
Servizos Económicos
Aprobación inicial da modificación de créditos número 05/2020

O Pleno do Concello de Sada, en sesión celebrada o día 15 de maio de 2020, acordou aprobar a modificación orzamentaria número 05/2020, correspondente ao expediente de crédito extraordinario 1/2020. En aplicación do artigo 177.6 do TRLFL o acordo será inmediatamente executivo. En cumprimento do disposto nos artigos 169.1 e 177 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais (TRLRFL), exponse ao público o citado expediente na sede electrónica municipal polo prazo de quince días hábiles, a contar dende o día seguinte ao da publicación do presente anuncio no Boletín Oficial da Provincia, co fin de que durante o dito prazo os interesados poidan examinalo e presentar as reclamacións ante o Pleno que estimen oportunas nos termos establecidos no artigo 170 do mencionado TRLRFL. Se transcorrido o dito prazo non se formulasen reclamacións o expediente considerarase aprobado definitivamente sen necesidade de adoptar un novo acordo; en caso contrario deberán substanciarse dentro dos oito días seguintes ao da presentación, entendéndose desestimadas de non notificarse a resolución ao recorrente dentro do dito prazo De conformidade co previsto na disposición adicional terceira do Real decreto 463/2020, do 14 de marzo, polo que se declara o estado de alarma, acordouse a continuación do presente procedemento administrativo. Sada, a 15 de maio de 2020. O Alcalde Oscar Benito Fernández Portela
19/05/2020 | Administración LocalMunicipal
Trazo
Exposición pública do padrón das taxas polo servizos de subministración de auga, conservación de contadores, canon da auga, coeficiente de vertedura e saneamento

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 1º trimestre de 2020, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa/ Viaño Pequeno, 14 en horario de 9:00 a 13:30 horas, os mércores, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico - administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas os mercores. Transcorrido o período voluntario de pago establecido, ata 04 de setembro de 2020, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Trazo, a 11 de maio de 2020 A Alcaldesa, Josefina Suárez López
19/05/2020 | Administración LocalMunicipal
Negreira
Anuncio relativo á exposición pública do padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 1º trimestre de 2020

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 1º trimestre de 2020, o citado Padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa Castelao, 12 bx. de NEGREIRA, en horario de 9:00 a 14:00 horas, os luns, martes, mércores e venres, e de 9:00 a 10:30 horas os xoves, para que os interesados poidan examinalo, e, no séu caso, formular as reclamacións oportunas. Contra os recibos que contén o padrón, poderá formularse perante o Sr. Alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, abertas ao público de 9:00 horas a 14:00 horas, os luns, martes, mércores e venres, e de 9:00 a 10:30 horas os xoves. Transcurrido o período voluntario de pago establecido, ate 30 DE SETEMBRO de 2020, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en matería de facenda da Xunta de Galicia. NEGREIRA, 12 de MAIO de 2020. O SR. ALCALDE Asdo./ Manuel Angel Leis Miguez.
19/05/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.58488 CAR-OIL 2014, S. L. Vilasantar

ANUNCIO DE INFORMACIÓN PÚBLICA CLAVE: DH. V15.58488 CAR-OIL 2014, S. L., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 819,35 m 3 /ano de augas residuais industriais depuradas a un efluente do río das Gándaras (cunca do río Tambre) procedentes dunha estación de servizo localizada na marxe esquerda da estrada N-634, p. k. 676, Sesmonde-Armental (T. M. Vilasantar). As augas residuais industriais xeradas nas zonas de subministro e descarga de combustibles e as augas residuais industriais xeradas na zona de lavado de vehículos son conducidas para o seu tratamento a un decantador de lodos de 1.500 litros de capacidade e de dimensións 1,1 m de diámetro e 1,6 m de lonxitude, e posteriormente a un separador de hidrocarburos de 10 l/s de capacidade e dimensións 2,46 x 1,63 x 0,94 m. Logo do seu tratamento, estas augas residuais vértense á cuneta da estrada no punto de coordenadas UTM (ETRS89): X=569.313; Y=4.773.582; a cal, á súa vez, verte a un efluente do río das Gándaras (cunca do río Tambre) no punto de coordenadas UTM (ETRS89): X=569.018; Y=4.773.107. As augas residuais domésticas xeradas nas instalacións son almacenadas nun depósito estanco de 8.000 litros de capacidade e posteriormente xestionadas por xestor autorizado. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela; onde se atopa exposto o proxecto para que poida ser examinado por quen desexe. O cómputo do prazo iniciarase no momento en que perda vixencia o acordo do Centro de Coordinación Operativa (Cecop), mediante o que se adoptan medidas preventivas en lugares de traballo do sector público autonómico como consecuencia da evolución epidemiolóxica do coronavirus COVID-19, publicado por Resolución do 15 de marzo de 2020, da Secretaría Xeral Técnica da Consellería de Presidencia, Administracións Públicas e Xustiza (Diario Oficial de Galicia núm.51, do 15 de marzo) ou, de ser o caso, as prórrogas deste. Santiago de Compostela, 13 de maio de 2020. Xefa da Área de Vertidos Sukhjinder Lopez de Soria Cladera
19/05/2020 | Administración LocalMunicipal
Pontedeume
Modificación das bases reguladoras do “XXX Concurso de contos Vila de Pontedeume” e nomeamento do xurado.

ANUNCIO Modificación das Bases reguladoras do “XXX CONCURSO DE CONTOS VILA DE PONTEDEUME” e nomeamento do xurado. Por medio de decreto número 259/2020 de 05/05/2020 e decreto nº 266/2020 de 11/05/2020 de rectificación de erros daquel, resolveuse a modificación das bases e o nomeamento do xurado do “XXX CONCURSO DE CONTOS VILA DE PONTEDEUME”, conforme ao seguinte: PRIMEIRO.- Modificar o contido do punto “ 11. O día da entrega dos premios será o día 17 de maio de 2020, Día das nosas letras.” das bases do “XXX Concurso de Contos Vila de Pontedeume”, coa publicación destas no Boletín Oficial da Provincia nº 43 de 04.03.2020, conforme ao seguinte: “11.- O día da entrega dos premios será o día 31 de outubro de 2020. “ Dito isto, e conforme ao establecido no “ Real Decreto 463/2020, de 14 de marzo, por el que se declara el estado de alarma para la gestión de la situación de crisis sanitaria ocasionada por el COVID-19” (BOE nº 67 de 14.03.2020), prorrogado mediante “Real Decreto 476/2020, de 27 de marzo” BOE nº 86, de 28/03/2020, “Real Decreto 487/2020, de 10 de abril” (BOE nº 101, de 11 de abril de 2020 e “ Real Decreto 492/2020, de 24 de abril ” (BOE nº 115 de 25.04.2020), o prazo para a presentación das obras, reanudarase no momento en que se dea por rematado o estado de alarma, por un periodo de 33 días naturais. SEGUNDO.- Nomear ás persoas membro para a composición do xurado do “XXX Concurso de Contos Vila de Pontedeume”, quedando constituído do seguinte xeito: Presidente: Antonio Manuel Fraga Allegue, escritor Vogais: Rocio Tenreiro Villar, graduada en Lingua e Literatura españolas, integrante do grupo teatral Damecuerdaqueteatro Román Martínez Placer, mestre de Educación Primaria, integrante do grupo teatral Damecuerdaqueteatro. Esther Leira Penabad, normalizadora lingüística. Secretario: Alejandro Cainzos Corbeira, bibliotecario municipal.//.” O que se fai público para xeral coñecemento. Documento asinado dixitalmente por D. Bernardo Fernández Piñeiro, alcalde-presidente, en Pontedeume a 12 de maio de 2020.
19/05/2020 | Administración LocalMunicipal
A Capela
Anuncio de convalidación da resolución da Alcaldía pola que se aprobou o expediente de modificación de créditos n.º 2/2020

ANUNCIO DE CONVALIDACIÓN SUMARIO Acordo do Pleno do Concello da Capela polo que se convalida o expediente de modificación de créditos n.º 2/2020 do orzamento en vigor, na modalidade de Crédito extraordinario para a aplicación do superávit orzamentario. TEXTO O Pleno do Concello da Capela, na sesión extraordinaria realizada o día 13 de maio de 2020, convalidou a resolución da Alcaldía número 2020-0113, de data 14 de abril, pola que se aprobou o expediente de modificación de créditos n.º 2/2020, ao abeiro do establecido no Real Decreto-lei 8/2020, do 17 de marzo, e no Real Decreto-lei 11/2020, do 31 de marzo. O resumo por capítulos do orzamento, despois da modificación é o seguinte: Contra o presente acordo, en virtude do disposto no artigo 170 e 171 do Texto Refundido da Lei Reguladora de Facendas Locais aprobado polo Real Decreto Lexislativo 2/2004, do 5 de marzo, os interesados poderán interpor directamente o recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, Reguladora de devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou acordo impugnado. A Capela, 14 de maio de 2020. O alcalde Manuel Meizoso López
19/05/2020 | Administración LocalMunicipal
As Pontes de García Rodríguez
Xestión Tributaria
Exposición da matrícula do imposto de actividades económicas exercicio 2020

E D I C T O IMPOSTO SOBRE ACTIVIDADES ECONÓMICAS EXPOSICIÓN DAS MATRÍCULAS DE CONTRIBUÍNTES EXENTOS E OBRIGADOS CORRESPONDENTES AO EXERCICIO DE 2020 En cumprimento do disposto no RD 243/1995, de 17 de febreiro, polo que se dictan as normas para a xestión do Imposto sobre actividades económicas, exponse ao público a Matrícula de dito Imposto elaborada pola Administración Tributaria do Estado para o exercicio de 2020. Dita Matrícula estará exposta neste Concello, dende o 22 de maio de 2020 ao 11 de xuño de 2020. Contra estas Matrículas, os interesados lexítimos, poderán interpor no prazo de 15 días, a contar dende o 11 de maio, o recurso de reposición potestativo previsto no RD 2244/79, do 7 de setembro, perante a Administración Tributaria do Estado ou interpor directamente recurso económico-administrativo perante o Tribunal Económico Rexional, igualmente no prazo de 15 días, sen que se poidan simultanear ambos recursos. A interposición do recurso de reposición ou da reclamación económico-administrativa, contra os datos incluídos nas Matrículas, non orixinará a suspensión do acto liquidatorio subseguinte dictado pola administración municipal. As Pontes de Juan David Hayar Simorte, 13 de maio de 2020. O concelleiro delegado da Área de Urbanismo e Coordinación do Goberno Antonio Alonso Román
19/05/2020 | Administración LocalMunicipal
Corcubión
Aprobación inicial da derrogación da ordenanza da taxa nº 14, que grava a utilización, ocupación ou aproveitamento especial do dominio público local con terrazas, mesas, cadeiras, tribunas, estrados e outros elementos análogos

O Pleno do Concello de Corcubión, en sesión extraordinaria urxente, celebrada o día 11 de maio de 2020, acordou a aprobación inicial da derrogación da ordenanza da taxa nº 14, que grava a utilización, ocupación ou aproveitamento especial do dominio público local con terrazas, mesas, cadeiras, tribunas, estrados e outros elementos análogos e que foi publicada definitivamente no BOP núm.134 de 14/7/2011. En cumprimento do disposto nos artigos 49 e 70.2 da Lei 7/1985, de 2 de Abril, reguladora das Bases de Réxime Local, e no artigo 56 do Real Decreto Lexislativo 781/1986, de 18 de Abril, polo que se aproba o Texto Refundido das disposicións legais vixentes en materia de Réxime Local, e 17 do RDL 2/2004 de 5 de marzo, sométese o expediente a información pública polo prazo de trinta días hábiles a contar dende o seguinte a inserción de este anuncio no Boletín Oficial da Provincia, aos efectos de que por parte dos interesados se poida examinar o expediente e presentar as alegacións ou reclamacións que se estimen oportunas. Se transcorrido dito prazo non se tivesen presentado reclamacións, considerarase aprobado definitivamente dito Acordo. Corcubión, 12 de maio de 2020. O Alcalde-Presidente. Asdo.: Manuel Insua Insua
22/05/2020 | Administración LocalMunicipal
A Coruña
Medio Ambiente
Decreto declarando de interés general los procedimientos administrativos enmarcados dentro de la campaña de prevención de incendios año 2020, en virtud de lo dispuesto en el párrafo 4 de la DA 3ª del RD 463/2020, de 14 de marzo

Visto o Informe Proposta que antecede á presente Resolución, emitido pola Baha Kirschner Hirth de Medio Ambiente, e facendo uso das facultades que teño atribuídas por Decreto de delegación de competencias da Alcaldía Presidencia, de data 26 de xuño do 2019 (BOP nº 124, de 3 de xullo), de conformidade co disposto na Lei 7/1985, do 2 de abril, reguladora das bases do réxime local, 1.- Declarar, en aplicación do disposto no parágrafo 4 da DA 3ª do RD 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, os procedementos administrativos enmarcados dentro da campaña anual de prevención de incendios do Concello da Coruña para o ano 2020 procedementos cuxa tramitación resulta indispensable para a protección do interese xeral, ó te-la actividade de prevención e loita contra os incendios forestais a consideración de actividade esencial.2.- Lembrarlles ós titulares das parcelas incluídas na rede secundaria de faixas de xestión da biomasa do Concello da Coruña, así como ós titulares dos correspondentes dereitos de aproveitamento, a obriga que teñen de xestiona-la biomasa vexetal e de corta-las especies arbóreas prohibidas pola Disposición Adicional 3ª da Lei 3/2007, entre elas, piñeiros, eucaliptos e acacias, antes do 31 de maio do 2020 (agás que pola Consellería competente na materia se estableza unha data distinta) nunha franxa de 50 metros perimetrais a:  Solo urbano, de núcleo rural e urbanizable (franxa definida no Plan Municipal de Prevención e Defensa contra os Incendios Forestais da Coruña, publicado no BOP nº 60, do 14 de abril)  Edificacións e vivendas illadas, urbanizacións, depósitos de lixo, cámpings, gasolineiras e parques e instalacións industriais  Construcións illadas en solo rústico 3.- Ordena-la publicación da presente resolución nos principais medios de comunicación social da provincia, ó abeiro do disposto no artigo 19 do RD 463/2020, do 14 de marzo, de declaración do estado de alarma para a xestión da situación de crise sanitaria xerada polo COVID-19. A Coruña, 21 de abril de 2020. A Alcaldesa, P. D. A Concelleira Delegada de Medio Ambiente, Esther Fontán Prado
22/05/2020 | Administración LocalMunicipal
A Coruña
Medio Ambiente
Declaración de interere xeral para a tramitación de diversos procedementos da Área de Medio Ambiente

Visto o Informe Proposta que precede á presente Resolución, emitido en data 15 de maio do 2020 pola Alvaro Gonzalo Durantez Borodina de Medio Ambiente, e facendo uso das competencias que teño conferidas por Decreto de delegación de competencias da Alcaldía Presidencia publicado no BOP nº 124, do 3 de xullo, ó abeiro do disposto na Lei 7/1985, do 2 de abril, reguladora das bases do réxime local, 1.- Declarar, en aplicación do disposto no parágrafo 4 da DA 3ª do RD 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, que os procedementos administrativos que a continuación se sinalan son procedementos cuxa tramitación resulta indispensable para a protección do interese xeral, e acorda-la súa continuación:  Procedementos de solares  Procedementos de insalubridade en edificios  Procedementos de conexión á rede de sumidoiros  Procedementos de permiso de verteduras á rede de saneamento  Procedementos de licenza para a tenencia de cans potencialmente perigosos  Procedementos de rexistro de cans potencialmente perigosos  Procedementos de cualificación de cans potencialmente perigosos 2.- Ordena-la publicación da presente resolución nos principais medios de comunicación social da provincia, ó abeiro do disposto no artigo 9 do RD 463/2020, do 14 de marzo, de declaración do estado de alarma para a xestión da situación de crise sanitaria xerada polo COVID-19. A Coruña, 15 de maio de 2020 A Concelleira Delegada de Medio Ambiente e Sostibilidade Esther Fontán Prado
22/05/2020 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público de aprobación do expediente de crédito extraordinario núm.2020-CREXT-02 de importe 439.372,10 euros, financiado co RLTGX do exercicio 2019, e o REC para gastos da conta 413 e pagos da conta 555.

EDICTO O Pleno da Corporación municipal, en sesión extraordinaria celebrada o día 14 de maio de 2020, aprobou inicialmente o expediente de modificación orzamentaria de crédito extraordinario 2020-CREXT-02 dentro do vixente Orzamento municipal do exercicio 2020 financiado co remanente líquido de tesourería para gastos xerais do Concello do exercicio 2019, e o recoñecemento extraxudicial de créditos para aprobar os gastos rexistrados na conta 413 e os pagos rexistrados na conta 555. En cumprimento do disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora de Facendas Locais, exponse ao público durante un prazo de 15 días hábiles nos Servizos Económicos do Concello, na rúa Galeras, número 5, a efectos de que os interesados poidan presentar as reclamacións que estimen pertinentes (as alegacións que se presenten deberán conter necesariamente o seguinte código de referencia para o seu rexistro “2020CREXT02”). No caso de non presentarse reclamación algunha, entenderase definitivamente aprobado o acordo inicial. Santiago de Compostela, 14 de maio de 2020 A CONCELLEIRA DELEGADA DE ECONOMÍA E FACENDA Marta Abal Rodríguez
22/05/2020 | Administración LocalMunicipal
Muxía
Anuncio aprob padrón SAF

En data 14 de Maio de 2020 o Alcalde ditou a seguinte resolución “Vista a Ordenanza fiscal reguladora da taxa polo servizo de axuda no fogar que foi publicado no BOP nº 108 do 9 de xuño de 2014. Visto o informe do traballador social do concello no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de Abril 2020. Elaborados os padróns mensuais que conteñen as liquidacións da taxa pola prestación do servizo do SAF no mes de febreiro de 2020, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de Abril de 2019 co desglose do informe do traballador social. SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contenciosoadministrativo ante o Xulgado contencioso administrativo, no prazo de 2 meses dende o día seguinte á notificación da resolución.” Muxía, a 14 de Maio de 2020. O Alcalde, Santiago M. Toba Campaña
22/05/2020 | Administración LocalMunicipal
Mesía
Anuncio aprobación padrón da taxa pola recollida de lixo e servizos complementarios exercicio 2020

Mediante Decreto da Alcaldía de data do 18 de maio de 2020 aprobouse o Padrón fiscal da taxa polo servizo de recollida de lixo para o exercicio 2020, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ó da publicación do presente edicto no Boletín Oficial da Provincia e no taboleiro de edictos do concello. Durante este prazo o Padrón estará a disposición dos interesados a efectos de reclamacións. Contra o acto de aprobación do Padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do Padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa. Se a resolución non fose expresa, o prazo de interposición do recurso contencioso administrativo será de seis meses e contarase a partir do día seguinte a aquel en que deba entenderse presuntamente desestimado.3.- Poderá interporse calquera outro recurso que os interesados consideren oportuno. Mesía, a 18 de maio de 2020. O alcalde, D. Mariano Iglesias Castro.
22/05/2020 | Administración LocalMunicipal
Ortigueira
Secretaría
Aprobación inicial de expediente número 368/2020 de modificación de créditos do vixente orzamento municipal mediante transferencias de crédito

Aprobación inicial de expediente número 368/2020 de modificación de créditos do vixente orzamento municipal mediante transferencias de crédito O Concello Pleno, en sesión extraordinaria do día 14 de maio de 2020, aprobou inicialmente o expediente número 368/2020 de modificación de créditos número 222 do vixente orzamento municipal mediante transferencias de crédito entre aplicacións de gastos de distinta area, por un importe total de 368.585,45 euros O devandito expediente permanecerá exposto ao público, durante o prazo de quince días hábiles contados a partir da publicación do presente anuncio no Boletín Oficial da Provincia e na sede electrónica e taboleiro de edictos do Concello, a efectos da presentación de reclamacións ante o Pleno, segundo o disposto no artigo 177.2, en relación co 169, do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais. Se ao remate do período de exposición pública non se presentaran reclamacións, o expediente consideraranse definitivamente aprobado, conforme ao establecido na citada lexislación. O que se fai publico para xeral coñecemento e aos efectos oportunos. Ortigueira, 15 de maio de 2020 O Alcalde Juan Vicente Penabad Muras
22/05/2020 | Administración LocalMunicipal
Ames
Aprobación provisional da derrogación da Ordenanza fiscal número 3. B.3 reguladora da taxa por ocupación de terreos de uso público con mesas, cadeiras, tribunas, taboados e outros elementos análogos, con finalidade lucrativa

En sesión plenaria do 14 de maio de 2020 prestouse aprobación provisional á derrogación da ordenanza fiscal número 3. B.3 reguladora da taxa por ocupación de terreos de uso público con mesas, cadeiras, tribunas, taboados e outros elementos análogos, con finalidade lucrativa. Mediante o presente anuncio, o acordo de aprobación provisional sométese a exposición pública por prazo de 30 días hábiles, mediante anuncio no BOP, taboleiro de anuncios da sede electrónica do Concello e nun diario dos de maior difusión da provincia, a contar dende a inserción no Boletín Oficial da Provincia, para que os/as interesados/as poidan examinar o expediente e presentar as reclamacións que estimen oportunas. De non presentárense reclamacións, enténdese aprobado definitivamente o acordo ata entón provisional sen necesidade de novo acordo plenario. O prazo de presentación de alegacións non está suspendido, dado o interese xeral que concorre neste expediente (decreto 1032/2020). Ames, 18 de maio de 2020 O alcalde José M. Miñones Conde
22/05/2020 | Administración LocalMunicipal
A Coruña
Educación
Cancelación programa “Idiomas do mundo 2020”

Resolución do 14.05.20, anotada no libro de resolucións co número RES/AYT/5473/2020, pola que se deixa sen efecto a resolución de data 25.01.2020, anotada no libro de resolucións co número RES/AYT/641/2020 pola que se aproban as bases reguladoras do programa “Idiomas do mundo 2020” para a estadía do alumnado, que resultara seleccionado, nalgún país dos ofertados (Francia, Irlanda, Portugal e Alemaña ou Austria) durante catro semanas do verán do 2020, cuxa finalidade é a realizacion dunha inmersión lingüística de cara a avanzar no dominio dunha lingua europea, por mor da situación provocada polo COVID-19. A Coruña, 15 de maio de 2020 Nicholas Andrew Suberbiola Gonzalvez de Miranda O Concelleiro de Educación, Cultura e Memoria Histórica
22/05/2020 | Administración LocalMunicipal
Narón
Intervención
Modificación do calendario do contribuínte 2020

Por resolución do Concelleiro Delegado de Facenda, de data 15/05/2020, aprobouse a modificación do calendario do contribuínte do exercizo 2020 nos seguintes termos literais: “1º.- A aprobación da modificación do calendario do contribuínte para o exercizo 2020 conforme se indica de seguido: 2º.- Publicar a modificación do calendario fiscal do contribuínte no Boletín Oficial da Provincia e na páxina web do Concello para a súa difusión e xeral coñecemento.3º.- A modificación do calendario do contribuínte para o exercizo 2020 é susceptible de recurso na vía contencioso administrativa por quenes sexan titulares de dereitos e intereses lexítimos, sen que a interposición do recurso interrumpa a súa aplicación.” O que se publica para xeral coñecemento Narón, 15 de maio de 2020 A Alcaldesa- Presidenta Marián Ferreiro Díaz
22/05/2020 | Administración LocalMunicipal
Carnota
Exposición ao público das listas de contribuíntes das taxas polo servizo de subministración de auga, rede de sumidoiros e depuración de augas residuais, e do canon autonómico da auga.1º trimestre 2020

O Concello de Carnota expón ao público as listas de contribuíntes da taxa polos servizos de subministración de auga, saneamento e depuración, e do canon autonómico da auga correspondente ao 1º TRIMESTRE de 2020 por medio de anuncio na sede electrónica e no taboleiro de edictos da Corporación, e no Boletín Oficial da provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA & DELFÍN, S. L. e están a disposición das persoas interesadas na casa do Concello de Carnota, Praza de San Gregorio n.º 19, os mércores de 9:00 a 13:00 horas, e na rúa do Cid nº 2-baixo de Muros, de luns a venres de 09:00 a 13:30 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (RD 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante a Xunta de Goberno Local do Concello durante o prazo dun mes que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon autonómico da auga, pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas e do canon pódese realizar nas oficinas de ESPINA & DELFÍN, S. L. situadas na Praza de San Gregorio n.º 19 (Edificio do Concello) en Carnota, de 9:30 a 13:30 horas, os mércores, ou nas da rúa do Cid nº 2-baixo en Muros de luns a venres (excepto os mércores) de 09:00 a 13:45 horas. O período voluntario de pagamento é de catro meses a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon da auga, a vía de constrinximento será realizada pola Consellería de Facenda da Xunta de Galicia. Carnota, 18 de maio de 2.020 O alcalde Juan Manuel Saborido Rama
22/05/2020 | Administración LocalMunicipal
Mesía
Aprobación do padrón das taxas polo servizo de abastecemento de auga, saneamento e canon da auga correspondente ao primeiro trimestre de 2020

En data 18 de maio de 2020 o Sr. alcalde ditou o decreto nº 124/2020 que literalmente se transcribe: “Visto o Padrón fiscal da taxa polo servizo de abastecemento de auga, saneamento e canon de auga correspondente ao 1º trimestre do 2020, de conformidade co artigo 21.1 s) da Lei 7/1985, de 2 abril, resolvo: Primeiro.- Aprobar o Padrón das taxas polo servizo de abastecemento de auga, saneamento e canon da auga correspondente ao primeiro trimestre de 2020. Segundo.- Expor ó público todos os datos incorporados ó Padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Terceiro.- Establecer o período de cobramento en período voluntario, que abranguerá dende o 15 de xuño ó 15 de agosto de 2020. Transcorrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria. Cuarto.- A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico – administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do Padrón. Quinto.- Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso - administrativo ante o Xulgado do Contencioso - Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso - administrativa. Tamén se poderá interpor calquera outro recurso que se estime conveniente.” En Mesía, a 18 de maio de 2020. O alcalde – presidente, D. Mariano Iglesias Castro.